Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: kifejtett indoklását a 15/1991. (IV. 13.) AB határozatában).
Paragraph Index: 934

kifejtett indoklását a 15/1991. (IV. 13.) AB határozatában). Amennyiben sor kerülne arra, hogy az üggyel kapcsolatban a bíróságon elhangzott és ott az iratkezelési szabályoknak megfelelõen kezelt személyes adatokat az érintett személyével azonosítva nyilvánosságra hozzák, és az alapítvány azokat további felhasználásra közzéteszi, sérülne az érintett információs önrendelkezési joga. Hiába továbbítja jogszerûen az eljáró hatóság az ügyfél adatait az õt képviselõ alapítványnak, ha ezeknek a nyilvánosságra hozatalára nincs jogalap. A fent kifejtettek szerint ugyanis az érintett nem adhatja ehhez a hozzájárulását anélkül, hogy elõre tudná, milyen célból fogják a jövõben az õ adatait bárki számára hozzáférhetõvé tenni. Mindezek alapján kérem, szíveskedjék a saját tevékenysége során az Ön és az alapítvány által képviselt személyek adatait a hatályos adatvédelmi szabályoknak megfelelõen, a fentiek figyelembevételével kezelni. Budapest, 2002. december 16. Üdvözlettel: Dr. Péterfalvi Attila (579/A/2002) [Állásfoglalás: az APEH adatkezelésével kapcsolatos vizsgálatról] Király László György úrnak Elnök Adó- és Pénzügyi Ellenõrzési Hivatal Budapest Tisztelt Elnök Úr! Tájékoztatom, hogy az Adó- és Pénzügyi Ellenõrzési Hivatal adatkezelésével kapcsolatban indított – az APEH-en belüli adatforgalom adatvédelmi, adatbiztonsági szabályozottságának, az adatvédelmi elõírások érvényesülésének, továbbá az adatlekérések, adattovábbítások visszakereshetõségének ellenõrzésére irányuló – vizsgálatot lezártam. A vizsgálat 2002. október 16-án indult azzal, hogy egyrészt Dr. Futó Iván elnökhelyettessel, valamint az Alkalmazásfejlesztési Fõosztály, a Jogi Fõosztály, valamint a Biztonsági Fõosztály vezetõivel munkatársaim ismertették a vizsgálat tematikáját, fõ irányvonalát, és egyeztették a vizsgálat lebonyolításának technikai kérdéseit, másrészt Elnök Urat személyesen tájékoztattam a vizsgálat céljáról. A vizsgálat menetében munkatársaim: – személyes megbeszéléseket folytattak az APEH informatikai, illetve nyilvántartási, adatkezelési kérdésekben illetékes egyes vezetõivel, a vizsgálattal érintett szervezetek (a Dél-budapesti Igazgatóság, a SZTADI, és a Biztonsági Fõosztály) vezetõivel, adatkezeléssel, illetve számítógépes rendszerek üzemeltetésével foglalkozó egyes munkatársaival; – tanulmányozták az APEH informatikai rendszerére, a különféle nyilvántartások mûködésére vonatkozó, közel húsz belsõ szabályozást (elnöki, illetve igazgatói utasításokat, adatkezelésre, -biztonságra vonatkozó szabályzatokat, stb.); – a központban, és a vizsgált szervezeteknél tájékozódtak az APEH informatikai rendszerének felépítésérõl, az országos és a helyi hálózat adatvédelmi és biztonsági elõírásairól, megismerkedtek a nyilvántartott adatok, illetve a nyilvántartáshoz kapcsolódó iratok kezelési és továbbítási rendjével; – több szervezeti egységnél is ellenõrizték a jogosultsági és a naplózási rendszer mûködését. A több szervezeti egységre, irányítási és ügyintézési szintre kiterjedt vizsgálatok tapasztalatai alapján megállapítható, hogy az Adó- és Pénzügyi Ellenõrzési Hivatalnál és szervezeteinél a személyes adatokat döntõen a vonatkozó törvényi és más jogszabályi elõírásoknak, valamint az elnöki, illetve igazgatói utasításoknak megfelelõen kezelik. A vizsgálat során ugyanakkor néhány szabályozási ellentmondással, korrigálásra szoruló adatkezelési gyakorlattal is találkoztunk, amelyekkel összefüggõ észrevételeim, javaslataim a következõk:

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes